mdraazSIJO THYKATTILRaj kumar rayvivek kumar sahaniabhay singh Not a member yet! Join Now
16 फरवरी के भोजपुरी सिनेमा क पचास साल पूरा होइ। इ मौके पर एफएमसीसीए (फाउंडेशन फॉर मीडिया कल्चर एंड सिनेमा अवेयरनेस) पटना में तीन दिन क भोजपुरी फिल्म अउर सांस्कृतिक समारोह आयोजित करे जात ह। 14, 15 अउर 16 फरवरी के एएन सिन्हा इंस्टीच्यूट अउर श्रीकृष्ण मेमोरियल हॉल में आयोजित इ समारोह में भोजपुरी क लगभग सभी जाना माना चेहरा मौजूद रही। दू सेमिनार, पांच सिनेमा, मूविंग एग्जिविशन, फूड कोर्ट अउर तीन संगीत संध्या से सजल इ समारोह क रौनक शारदा सिन्हा, छन्नूलाल मिश्रा, भरत शर्मा व्यास, गिरिजा देवी, मालिनी अवस्थी, ब्रजकिशोर दुबे, रवि किशन, मनोज तिवारी, नितिन चंद्रा अउर त्रिपुरारी शरण होइयन।
भोजपुरी क पांच दशक क कुछ चुनिंदा फिलिम भी दिखावल जाइ, जेम्में “गंगा मइया तोहे पियरी चढ़इबो”, “बलम परदेसिया”, “हमार संसार”, “ससुरा बड़ा पइसा वाला”, “कब अइबू अंगनवा हमार”, “देसवा” अउर “उधेड़बुन” जईसन फिलिम शामिल ह। भोजपुरी के शेक्सपीयर कहे जावे वाले भिखारी ठाकुर कृत अउर संजय उपाध्याय निर्देशित बिदेसिया क मंचन भी इ मौके पर कईल जाई। पचास साल में भोजपुरी जईसन भाषा सिनेमा के मोर्चे पर जेतना भी कामयाबी हासिल कइले ह, ओहके विमर्श के केंद्र में लाए क जरुरत ह। दुनिया क तमाम भाषा के सिनेमा क विमर्श हमरे सामने ह, लेकिन भोजपुरी सिनेमा के लेकर विमर्श क स्थिति अच्छी नइखे ह। समारोह में भोजपुरी सिनेमा क विभिन्न आयाम अउर ओहके भविष्य पर सिनेमा क बड़ दिग्गज आपन राय रखिहन।
सेमिनार में प्रमुख अतिथि होईयन अभय सिन्हा, अनीश रंजन, हृषिकेश सुलभ, त्रिपुरारी शरण, आनंद भारती, अनिल अजिताभ, कुणाल, राकेश पांडेय, शंकर प्रसाद, मनोज भावुक, किरण कांत वर्मा, सिद्धार्थ सिन्हा, विनोद अनुपम, आलोक रंजन, पंकज शुक्ला, मुन्ना कुमार पांडेय, ज्ञानदेव मणि त्रिपाठी, सफदर इमाम कादरी, डॉ सुनील कुमार, विनय बिहारी, रंजन सिन्हा अउर लालबहादुर ओझा। इ मौके पर वरिष्ठ पत्रकार आलोक रंजन भोजपुरी सिनेमा के पचास साल के सफर पर एक मूविंग एग्जिविशन भी लगइहन। साथ ही बिहार के स्वाद पर आधारित फूड कोर्ट्स भी लगी। भोजपुरी फिलिम अउर सांस्कृतिक समारोह से जुड़ल कवनो सूचना बदे राउर समरेंद्र जी अउर अविनाश जी से संपर्क कर सकेला। समरेंद्र जी क ईमेल आईडी indrasamar@gmail.com ह अउर नंबर ह 09504901446, जबकि अविनाश जी से avinashonly@gmail.com अउर 09811908884 पर संपर्क कईल जा सकेला।
श्रोत : रंजन सिन्हाRead in English
No comment posted yet! Be the first.
eng_Latn bho_Deva bho_Deva bho_Deva awa_Deva eng_Latn